Mohamady
I Mohamady dia mpitondra ara-pivavahana sy ara-pôlitika ary ara-tafika arabo avy amin' ny fokom-pirenena koraisa. Amin' ny teny arabo izy dia antsoina hoe محمّد / Muḥammad. Amin' ny finoana silamo dia izy no mpaminany farany nirahin' Andriamanitra. Teraka tao Meka (na Maka) izy tamin' ny taona 570 ary maty tao Medina tamin' ny taona 632. Abū al-Qāsim Muḥammad ibn ʿAbd Allāh ibn ʿAbd al-Muṭṭalib ibn Hāshim, no anarany feno.

Ny fianakavan' ny mpamiany 
I Abd Allah ibn Abd al Muttalib no rain' i Mohamady. 

Ireto ny vadiny:

 i Khadijah bint Khuwaylid, 
 i Sawda bint Zamʿa, 
 i Hafsa bint Umar, 
 i Juwayriyya bint al-Harith, 
 i Aisha, 
 i Zaynab bint Jahsh, 
 i Safiyya bint Huyayy, 
 i Zaynab bint Khuzayma, 
 i Umm Salama Hind bint Abi Umayya, 
 i Ramla bint Abi Sufyan, 
 i Rayhana bint Zayd ibn ʿAmr, 
 i Maria al-Qibtiyya 
 ary i Maymuna bint al-Harith.

Ireto kosa ny zanany: 

 i Qasim ibn Muhammad, 
 i Ibrahim ibn Muhammad, 
 i Zainab bint Muhammad, 
 i Ruqayyah bint Muhammad, 
 i Umm Kulthum bint Muhammad
 ary i Fatimah.

Ny tantarany

Ny asa faminaniana 

Nanomboka ny asa faminaniany i Mohamady tamin’ ny faha-40 taonany rehefa niseho taminy ny anjely Gabriela (Jibril amin’ ny teny arabo) nandritra ny fahitana, araka ny lovantsofina. Nambaran’ i Mohamady tamin’ ny fianakaviany sy tamin’ ny namany akaiky ny antsipirian’ izany fanambaràna izany. Rehefa tapitra ny efapolo taona dia olona efapolo no voataonany hanaraka ny fivavahany. Tamin’ izany no nanombohany nitory teny imasom-bahoaka tao amin’ ny tanànan’ i Meka, nahaterahany. Noho ny tsy fankasitrahan’ ny mponin’ i Meka dia niala tao izy tamin’ ny taona 622 ka nankany Iatriba (Yathrib), izay atao hoe Medina (na Madina) ankehitriny. Izay fifindrà-monina izany no atao hoe Hijra, sady fiandohan’ ny fanisan-taona miozolmàna.

Tonga mpanapaka 
Tao Iatriba (na Medina) i Mohamady dia tonga nanam-pahefana ara-pôlitika sy ara-pivavahana. Resiny ny Arabo sy Jiosy mpanohitra azy tao Medina, avy eo dia niady tamin’ ny tanànan’ i Meka izy. Nitombo isa ny fokom-pirenena arabo nanaiky hofehezin’ i Mohamady ary nilavo lefona i Meka tamin’ ny taona 630. Maty tamin’ ny taona 632 i Mohamady. Nahatsangana fanjakana arabo izay nitombo hery sy velarana haingana izy.

Ny fampianarany 
Ny hatsaram-panahin' Andriamanitra sy ny fahefany ny zava-drehetra ary ny maha tokana an’ Andriamanitra, ary koa ny tokony haha malala-tanana sy marina amin’ ny fifandraisana amin’ ny samy olona no fampianarana lehibe nataon’ i Mohamady. Maro ny lohahevitra avy amin’ ny jodaisma sy ny kristianisma izay tafiditra ao amin’ ny fivavahana naorin’ i Mohamady, na dia niorim-paka lalina tao amin’ ny kolontsaina arabo talohan’ ny finoana silamo aza izany. Maro ny fanao nalain’ ny mpaminany tamin’ ny mpanompo sampy izay noraisina amin’ ny endriny hafa, ka anisan’ izany ny fivahiniana masina sy ny toerana masina misy ny Kaaba.

Jereo koa 
 Silamo
Kor'any
 Abu Bakr
 Omar ibn al-Khattâb
 Uthman ibn Affan
 Ali ibn Abi Talib
 Mpaminanin' ny silamo

Rohy ivelany

Kor'any amin'ny teny farantsay (Wikisource): 

 Le Koran: Traduction d’Albin de Kazimirski Biberstein (1952)
 Le Coran: Traduction d’un choix de sourates par Édouard Montet (1925)
 Le Coran: Traduction de Claude-Étienne Savary (1783)

Kor'any amin'ny teny anglisy (Wikisource): 

 The Qur'an (2015), translated by the Progressive Muslims Organization (with Arabic)
 The Holy Qur-án (1917, rev. 1920), translated by Maulana Muhammad Ali (transcription project)

Kor'any amin'ny teny malagasy 

 Full text of "Holy-Quran-Malagasy - اللغة المدغشقرية الملغاشية في مدغشقر"

Biôgrafia
Teraka tamin'ny taona 571
Maty tamin'ny taona 632